cyanic-selkie/wikianc huggingface dataset:
สมัยกลางตอนปลาย
ฝรั่งเศสและอังกฤษประสบกับเหตุความไม่สงบอย่างรุนแรงจากชาวนา เช่น สงคราวชาวนาฝรั่งเศส สงคราวชาวนาอังกฤษ รวมทั้งความไม่สงบสืบเนื่องจากการสงครามต่าง ๆ กินเวลาต่อเนื่องกว่าศตวรรษ (สงครามร้อยปี) นอกจากนี้แล้วคริสตจักรคาทอลิกยังถูกท้าทายด้วยศาสนเภทตะวันตก โดยมักเรียกเหตุการณ์สำคัญต่างๆ นี้รวมกันว่าวิกฤติกาลของปลายสมัยกลางของยุโรป
นอกเหนือจากวิกฤติกาลต่างๆ นั้น ศตวรรษที่ 14 ยังเป็นช่วงเวลาของความก้าวหน้าครั้งใหญ่ในด้านศิลปะและวิทยาศาสตร์ด้วย อันสืบเนื่องมาจากการกลับมาสนใจในบันทึกโบราณในสมัยกรีกและโรมันโดยมีจุดเริ่มต้นมาตั้งแต่ช่วงสมัยกลางตอนเฟื่องฟู จึงทำให้เกิดสมัยฟื้นฟูศิลปวิทยาในอิตาลีขึ้น การเริ่มกลับมาศึกษาบันทึกภาษาลาตินได้เริ่มขึ้นก่อนหน้าในช่วงสมัยฟื้นฟูศิลปะวิทยาในศตรวรรษที่ 12 ผ่านทางการติดต่อค้าขายกับชาวอาหรับในช่วงสงครามครูเสด ส่วนที่มาของบันทึกกรีกอันสำคัญนั้นมาจากการเสียกรุงคอนสแตนติโนเปิลโดยจักรวรรดิออตโตมันซึ่งในเหตุการณ์นี้เหล่านักปราชญ์ชาวไบแซนไทน์ได้ลี้ภัยสงครามมายังตะวันตกโดยเฉพาะในอิตาลีเป็นสำคัญ
ประกอบกับแนวคิดสมัยคลาสสิกต่างๆ ที่มีอิทธิพลมากขึ้นรวมถึง การคิดค้นเครื่องพิมพ์ซึ่งเป็นส่วนสำคัญในการเผยแพร่แนวคิดด้านประชาธิปไตยผ่านทางงานพิมพ์ ซึ่งนำไปสู่การปฏิรูปศาสนาฝ่ายโปรเตสแตนต์ในที่สุด และในช่วงปลายสมัยนี้ ยุคแห่งการค้นพบ ก็ได้อุบัติขึ้น โดยการขยายอำนาจของจักรวรรดิออตโตมันได้ตัดขาดการพาณิชย์ระหว่างยุโรปกับประเทศตะวันออกอย่างสิ้นเชิง ชาวยุโรปจึงต้องแสวงหาเส้นทางการค้าใหม่ๆ ซึ่งทำให้เกิดการสำรวจเส้นทางเดินเรือโดยชาวสเปนภายใต้การนำของคริสโตเฟอร์ โคลัมบัสที่ค้นพบทวีปอเมริกาในปีค.ศ. 1492 และวัชกู ดา กามาที่เดินทางไปยังแอฟริกาและอินเดียในปีค.ศ. 1498 การค้นพบใหม่ๆ นี้ทำให้เศรษฐกิจและอำนาจของชาติต่างๆ ในยุโรปนั้นมีความเข้มแข็งขึ้น
ชุมชนนิมนต์ยิ้ม
ชุมชนนิมนต์ยิ้ม เป็นการ์ตูนทีวีแอนิเมชัน 3 มิติ ที่ถ่ายทอดความรู้เกี่ยวกับธรรมะเพื่อนำไปใช้ในชีวิตประจำวัน ซึ่งผลิตโดยบริษัท โฮมรัน เอ็นเทอร์เทนเมนท์ จำกัด ออกอากาศโดยสถานีวิทยุโทรทัศน์ไทยทีวีสีช่อง 3 ครั้งแรกในวันที่ 23 เมษายน พ.ศ. 2553
การผลิต
ชุมชนนิมนต์ยิ้มผลิตโดยบริษัท โฮมรัน เอ็นเทอร์เทนเมนท์ จำกัด เพื่อนำหลักธรรมะมาสอดแทรกในการ์ตูนเพื่อให้เด็ก และบุคคลทั่วไปเข้าใจง่ายและนำไปใช้ในชีวิตประจำวัน ซึ่งได้รับการสนับสนุนจาก สำนักงานกองทุนสนับสนุนการสร้างเสริมสุขภาพ โดยตัวละครเอก 3 ตัวละคร คือ หลวงพี่พอเพียง เณรธีร์ และเณรปัน ได้แรกบันดาลใจจากพระสงฆ์ 3 รูป ได้แก่
โดยได้รับการเปิดเผยจาก คุณโสภิตา ธรรมสังคีติ กรรมการผู้จัดการ บริษัท โฮมรัน เอ็นเทอร์เทนเมนท์ จำกัดว่า "เป็นที่ทราบกันดีว่า ทั้งพระพยอม ท่าน ว. วชิรเมธี และพระมหาสมปอง ท่านมีวิธีการเผยแพร่ธรรมะ ในสไตล์ที่โดดเด่นไม่เหมือนกัน แต่ล้วนแล้วแต่มีวิธีเปรียบเปรย ให้ผู้ฟังเข้าใจง่าย ตรงนี้เอง ที่เป็นแรงบันดาลใจให้โฮมรันฯ อยากทำการ์ตูนที่พัฒนาคาแรคเตอร์มาจากพระทั้ง 3 รูป จึงได้ทำเรื่องเสนอโครงการไป ซึ่งเป็นที่น่ายินดี ว่าพระท่านเห็นดีด้วย และให้กำลังใจ ว่าด้วยรูปแบบการ์ตูนที่มีความน่ารัก และสนุกสนานนี้ จะทำให้คนไทยทุกเพศทุกวัย โดยเฉพาะอย่างยิ่งเด็กและเยาวชนได้เข้าใจธรรมะมากขึ้น นอกจากนี้ โครงการยังได้รับการสนับสนุนเป็นอย่างดีจาก สำนักงานกองทุนสนับสนุนการสร้างเสริมสุขภาพ (สสส.) ที่ส่งนักจิตวิทยามาช่วยให้ความเห็นด้านบทภาพยนตร์ ให้มีลักษณะ เด็กดูได้ ผู้ใหญ่ดูดี ทีมงานเราได้ทุ่มเททำงานมากว่า 2 ปี ต้องขอบพระคุณทางช่อง 3 ด้วย ที่ให้โอกาสเราค่ะ"
เค้าโครงเรื่อง
หลวงพี่พอเพียงกับมะอึกได้หลุดมิติจากสมัยอยุธยามายังยุคปัจจุบันที่ชุมชนคลองพุทธ ต่อมาได้พบกับเณรธีร์ และเณรปัน เณรจากวัดคลองพุทธ หลังจากนั้นหลวงพี่พอเพียงกับมะอึกได้อาศัยอยู่ในวัดคลองพุทธ และยังได้รู้จักคนในหมู่บ้านกลุ่มหนึ่ง ได้แก่ ป้าจี๊ด, เจ๊ไฝ, พี่เบิร์ด, แจ๊ค, โอ, โกเฮง, หมวยใหญ่, หมวยเล็ก, ชายหมิง และหญิงมุก โดยแต่ละคนจะมีปัญหาแตกต่างกัน แต่ทุกคนก็ผ่านปัญหาไปได้ด้วยธรรมะจากการเทศน์ของหลวงพี่พอเพียง
บิลาดี บิลาดี บิลาดี
บิลาดี บิลาดี บิลาดี (بلادي بــلادي بلادي) เป็นเพลงชาติของประเทศอียิปต์ ที่ใช้ขับร้องในปัจจุบัน บทร้องประพันธ์โดย มูฮัมมัด ยูนุส อัลกอดี (محمد يونس القاضي) และ เรียบเรียงทำนองโดย ซัยยิด ดัรวีช (سيد درويش) ซึ่งความจริงนั้นคือ บทร้องของเพลงนี้มาจากสุนทรพจน์ที่มีชื่อเสียงที่สุดของ มุสตาฟา คาเมล ประกาศใช้อย่างเป็ทางการเมื่อ พ.ศ. 2522 (ค.ศ. 1979)
เฟลิซิตี โจนส์
เฟลิซิตี โรส ฮัดลีย์ โจนส์ (อังกฤษ: Felicity Rose Hadley Jones; เกิด 17 ตุลาคม ปี 1983) หรือที่รู้จักกันในชื่อ เฟลิซิตี โจนส์ เป็นนักแสดงชาวอังกฤษ เธอเริ่มการแสดงมืออาชีพตั้งแต่ยังเด็ก ปรากฏตัวเมื่อวัย 12 ปีในภาพยนตร์โทรทัศน์ The Treasure Seekers (1996) เฟซิลิตี้แสดงบทบาท Ethel Hallow หนึ่งซีซันในทีวีซีรีส์ The Worst Witch (1986) และซีรีส์ภาคต่อ Weirdsister College (2001) ในงานวิทยุเธอยังได้รับบทของ Emma Grundy ในรายการ The Archers ของบีบีซี  ในปี 2008 เธอปรากฏตัวบนเวที The Chalk Garden โรงละคร Donmar Warehouse (ลอนดอน)
ตั้งแต่ปี 2006 เฟลิซิตี โจนส์ปรากฏตัวในภาพยนตร์หลายเรื่อง รวมถึง Northanger Abbey (2007), Brideshead Revisited (2008), Chéri (2009), The Tempest (2010), The Amazing Spider-Man 2 (2014) และ True Story (2015) ในปี 2011 เธอได้รับความนิยมอย่างมากในภาพยนตร์โรแมยติก Like Crazy (2011) คว้ารางวัลจำนวนมาก รวมถึง รางวัลคัดสรรพิเศษ (Jury prize) ที่เทศกาลภาพยนตร์ซันแดนซ์
ในปี 2014 เฟซิลิตี้สวมบทบาท เจน ฮอว์คิง ในภาพยนตร์ ทฤษฎีรักนิรันดร (The Theory of Everything) เธอประสบความสำเร็จครั้งสำคัญ โดยได้รับการเสนอชื่อหลายรางวัล เป็นผู้แสดงนำหญิงยอดเยี่ยม รวมถึง ลูกโลกทอง, SAG, BAFTA และรางวัลออสการ์  ในปี 2016 เธอแสดงในภาพยนตร์ผจญภัย-ระทึกขวัญ Inferno, และดราม่าแฟนตาซี A Monster Calls แล้วตามด้วย  Rogue One: A Star Wars Story ในบทบาทของ Jyn Erso  เธอได้รับการยกย่องจากรางวัล "ศิลปินบริติชแห่งปี" จาก BAFTA Britannia ใน 2016
ชีวิตช่วงแรก
เฟลิซิตี โจนส์ เกิดที่เบอร์มิงแฮม เมื่อวันที่ 17 ตุลาคม ปี 1983 เธอเติบโตในหมู่บ้าน Bournville เมืองเบอร์มิงแฮม ในเวสต์มิดแลนส์ มีพี่ชายหนึ่งคน แม่ของเธอทำงานด้านโฆษณา พ่อเป็นนักข่าว ลุงของเธอเป็นนักแสดงซึ่งเป็นคนที่ชักชวนให้เฟซิลิตีสนใจการแสดงตังแต่วัยเด็ก เธอมีเชื้อสายอิตาลีจากบรรพบุรุษคนหนึ่งของเธอ ยายชั้นที่ 3 มาจากเมือง Lucca, แคว้นทัสกานี ประเทศอตาลี   เฟซิลิตีสำเร็จการศึกษาทางด้านภาษาอังกฤษที่ Wadham College มหาวิทยาลัยออกซฟอร์ด   สมัยเป็นนักเรียนเธอเล่นละครเวทีหลายรอบ รวมถึง Attis ที่เธอแสดงในบทบาทตามชื่อเรื่อง  และปี 2005 ละคร The Comedy of Errors ของเชคสเปียร์ ที่ทัวร์ฤดูร้อนไปญี่ปุ่นของสมาคมการละครแห่งมหาวิทยาลัยออกซฟอร์ด หรือ OUDS โดยมี แฮร์รี่ ลอยด์ ร่วมแสดงอยู่ด้วย
อาชีพ
เฟลิซิตี โจนส์ เริ่มต้นการแสดงตอนอายุ 11 ปี หลังเลิกเรียนก็ฝึกการแสดงใน Central Junior Television ซึ่งได้รับทุนจากบริษัทผู้ผลิตรายการ Central Television (ITV Central ในปัจจุบัน)  เธอปรากฏตัวครั้งแรกในทีวีซีรีส์ The Worst Witch และเมื่อภาคต่อ Weirdsister College เริ่มต้นในปี 2001 เธอก็กลับไปแสดงเป็น Hallow  บทบาทที่เธอได้รับต่อเนื่องยาวนานที่สุด คือ รายการวิทยุ BBC Radio 4 ในละคร The Archers (จัดว่าเป็นรายการวิทยุที่ออกอกาศได้ยาวนานที่สุดในโลก) เธอเล่นบท Emma Carter จนถึงปี 2009 (ปัจจุบันเล่นโดย Emerald O'Hanrahan)
วัดบางเตยใน
วัดบางเตยใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเตย อำเภอสามโคก จังหวัดปทุมธานี มีที่ดินตั้งวัดเนื้อที่ 3 ไร่ มีที่ธรณีสงฆ์จำนวน 2 แปลง เนื้อที่ 3 ไร่ 1 งาน
วัดบางเตยในสร้างเมื่อวันที่ 20 เมษายน พ.ศ. 2450 เดิมชาวบ้านคลองโพได้จับจองที่ดินว่างเปล่าประมาณ 3 ไร่ และได้ตั้งวัดชื่อว่า วัดโพธิ์ ต่อมาเปลี่ยนชื่อมาเป็น "วัดบางเตยใน" ให้สอดคล้องกับชื่อหมู่บ้านที่ตั้งวัด การบูรณะพัฒนาวัดมีนายแทน ดอกละมุด ดำเนินการ นางกล้วยไม้ได้บริจาคเรือน 1 หลัง วัดบางเตยในได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2516 เขตวิสุงคามสีมากว้าง 20 เมตร ยาว 60 เมตร ด้านการศึกษา ทางวัดได้ให้ทางราชการตั้งโรงเรียนในที่ดินของวัด
อาคารเสนาสนะที่สำคัญ ได้แก่ อุโบสถกว้าง 20 เมตร ยาว 60 เมตร สร้างเมื่อ พ.ศ. 2516 กุฏิสงฆ์จำนวน 3 หลัง เป็นอาคารไม้หลังคามุงกระเบื้อง หอสวดมนต์ ศาลาการเปรียญ ศาลาท่าน้ำ ฌาปนสถาน และหอระฆัง
เฟลิซิตี โจนส์
ชีวิตส่วนตัว
ในปี 2013 เฟซิลิตี้แยกทางจากแฟนหนุ่ม ประติมากร Ed Fornieles ที่คบหากันมา 10 ปี  เธอพบเขาที่ออกซฟอร์ดสมัยที่เขาเรียนอยู่ที่วิทยาลัยศิลปะรัสกิน   ในปี 2015 เธอเริ่มออกเดทกับผู้กำกับ Charles Guard ทั้งคู่ประกาศการหมั้นในเดือนพฤษภาคม 2017 และแต่งงานกันในเดือนพฤษภาคม 2018 ในเดือนเมษายน 2020 เฟลิซิตี้ได้ให้กำเนิดบุตรชายของเธอ
คีตราชนิพนธ์ บทเพลงในดวงใจราษฎร์
ภาพยนตร์ดังกล่าวเข้าฉายในประเทศไทยครั้งแรกวันที่ 7-10 พฤษภาคม พ.ศ. 2558 และเข้าฉายอีกครั้งในวันที่ 2-25 ธันวาคม พ.ศ. 2558 ณ โรงภาพยนตร์ในเครือเมเจอร์ ซีนีเพล็กซ์ โดยไม่เสียค่าใช้จ่ายในการเข้าชม และช่องวันได้นำมาฉายผ่านทางฟรีทีวีครั้งแรกในโอกาสวันขึ้นปีใหม่ ในวันที่ 1 มกราคม พ.ศ. 2559 เวลา 21.00 - 23.30 น. และถูกนำกลับมาฉายซ้ำอีกถึงสามครั้ง ครั้งแรกทางช่องวันในวันที่ 14 กุมภาพันธ์ พ.ศ. 2559 เวลา 22.00 น. ในรายการวันเธียเตอร์ ครั้งที่สองทางสถานีวิทยุโทรทัศน์กองทัพบกทุกวันศุกร์ เวลา 20.45 น. หลังรายการคืนความสุขให้คนในชาติ ตั้งแต่ศุกร์ที่ 8 เมษายน พ.ศ. 2559 ถึงวันศุกร์ที่ 29 เมษายน พ.ศ. 2559 และครั้งที่สามทางช่องวันและไลน์ทีวีในวันที่ 18-21 ตุลาคม พ.ศ. 2559 เวลา 21.30-22.00 น. และรีรันทางช่องจีเอ็มเอ็ม 25 ในวันที่ 19-22 ตุลาคม พ.ศ. 2559 เวลา 9.30-10.30 น. และ 15.30-16.30 น. เพื่อเป็นการถ่ายทอดพระอัจฉริยภาพทางด้านดนตรี และเป็นการถวายความอาลัยแด่พระบาทสมเด็จพระปรมินทรมหาภูมิพลอดุลยเดช
วอลเลย์บอลเยาวชนหญิงชิงแชมป์เอเชีย 2006
วอลเลย์บอลเยาวชนหญิงชิงแชมป์เอเชีย 2006 เป็นครั้งที่ 13 ของการแข่งขัน จัดขึ้นที่นครราชสีมา, ประเทศไทย ระหว่างวันที่ 1 - 9 ตุลาคม พ.ศ. 2549
ลามิน่าฟิล์ม
ประวัติ
ลามิน่า (อังกฤษ: Lamina) เป็นแบรนด์ผู้จัดจำหน่ายผลิตภัณฑ์เกี่ยวกับฟิล์ม ก่อตั้งขึ้นเมื่อวันที่ 1 สิงหาคม พ.ศ. 2538 บริหารงานโดย บริษัท เทคโนเซล (เฟรย์) จำกัดบริหารงานโดยคุณ จันทร์นภา สายสมร (ประธานเจ้าหน้าที่บริหาร) เป็นผู้นำเข้าและจัดจำหน่าย ฟิล์มกรองแสงลามิน่า ฟิล์มกลุ่มพิเศษลูมาร์ ที่ผลิตจากบริษัท CP Films Inc. ประเทศสหรัฐอเมริกา มาตรฐาน ISO9001 ผ่านการรับรองมาตรฐานจาก IWFA EWFA AIMCAL NAESCO ASTM ASHRAE และ ENERGY STAR การออกแบบ ผลิต ติดตั้ง และบริการที่เกี่ยวกับกระบวนการผลิตฟิล์มกรองแสงมาตั้งแต่ปี พ.ศ. 2489
คิส (วงดนตรีเกาหลี)
คิส (Kiss หรือ K.I.S.S. ) เป็นวงดนตรีเกาหลีแนวป๊อปซึ่งประกอบด้วยสมาชิก 3 คนคือ Mini, Jini และ Umji
ในปี 2002 ได้ออกซิงเกิ้ลแรกชื่อ "여자 이니까" หรือในชื่อภาษาอังกฤษว่า "Because I'm a girl" และได้กลายเป็นมิวสิควิดีโอที่แพร่หลายทางอินเทอร์เน็ต จนทำให้วงคิสติดอันดับชาร์ทอย่างรวดเร็ว หลังจากนั้นไม่นานก็ได้ยุบวง โดยมีรายงานว่าเกิดจากการไม่ลงรอยกันภายใน และปัจจุบันมีข่าวจากเว็บไซต์ของ Jini หนึ่งในสมาชิกวงที่เป็นลูกครึ่งเกาหลี - อเมริกันว่าเธอกำลังเจรจาสัญญากับค่ายเพลงอยู่
ประเทศอุรุกวัยในพาราลิมปิกฤดูร้อน 2016
ประเทศอุรุกวัย เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติอุรุกวัยเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 4 คนใน 4 ชนิดกีฬา
กรีฑา
ผลการแข่งขันดังนี้ :
ฮิเดกิ โทโจ
ประวัติ
เกิดที่เมืองโคจิมาชิชานกรุงโตเกียวในวันที่ 30 ธันวาคม ค.ศ. 1884 เป็นบุตรคนที่สามของฮิเดโนริ โทโจ นายทหารในกองทัพจักรวรรดิญี่ปุ่น มีตำแหน่งเป็นพลโท พี่ชายสองคนเสียชีวิตก่อนที่เขาจะเกิด ในขณะนั้นญี่ปุ่นอยู่ภายใต้การปกครองในช่วงยุค บากูฟุ ซึ่งเป็นการปกครองโดยโชกุนแบบหนึ่ง สังคมญี่ปุ่นแบ่งออกเป็นสี่วรรณะอย่างเหนียวแน่น พ่อค้า,ชาวนา,ช่างฝีมือและซามูไร หลังการฟื้นฟูเมจิ ระบบวรรณะนั้นถูกยกเลิกในปี ค.ศ. 1871 แต่ความแตกต่างของวรรณะเดิมในหลาย ๆ ด้านยังคงมีอยู่หลังจากนั้นเพื่อให้แน่ใจว่าพวกวรรณะซามูไรในอดีตยังคงเพลิดเพลินไปกับศักดิ์ศรีดั้งเดิมของตน ตระกูลโทโจมาจากวรรณะซามูไร แม้ว่าตระกูลโทโจนั้นค่อนข้างเป็นนักรบผู้ติดตามชั้นต่ำของ ไดเมียว (ขุนนาง) ที่พวกเขาได้รับใช้มาหลายชั่วอายุคน พ่อของโทโจเป็นซามูไรซึ่งต่อมาเปลี่ยนอาชีพเป็นนายทหารและแม่ของเขาเป็นลูกสาวของพระสงฆ์ในพุทธศาสนาทำให้ครอบครัวของเขาน่านับถือมาก แต่มีฐานะยากจน
ฮิเดกิมีการศึกษาตามแบบฉบับของเยาวชนญี่ปุ่นในช่วงรัชสมัยจักรพรรดิเมจิหรือยุคเมจิ จุดประสงค์ของระบบการศึกษาของเมจิคือเพื่อปลูกฝังฝึกให้เด็กๆเข้าเป็นทหารเมื่อเติบโตเป็นผู้ใหญ่และข่าวสารโฆษณาชวนเชื่อถูกเจาะอย่างไม่ลดละไปสู่นักเรียนญี่ปุ่นว่าสงครามเป็นสิ่งที่สวยงามที่สุดในโลกว่าองค์พระจักรพรรดิเป็นเทพพระเจ้าที่มีชีวิตและยิ่งใหญ่ที่สุด เกียรติยศสำหรับคนญี่ปุ่นคือการตายเพื่อจักรพรรดิ ส่วนเด็กหญิงชาวญี่ปุ่นได้รับการสอนว่าเกียรติยศสูงสุดสำหรับผู้หญิงคือการมีลูกชายให้มากที่สุดเท่าที่จะเป็นไปได้ เพื่อที่จะได้เป็นทหารและตายเพื่อจักรพรรดิในสงคราม ในฐานะที่เป็นเด็กผู้ชาย ฮิเดกิ โทโจเป็นที่รู้จักในเรื่องความดื้อรั้นไม่มีอารมณ์ขันเพราะเป็นเด็กที่มีความคิดดื้อดึงและมักจะหาเรื่องชวนต่อสู้หรือไม่ก็เข้าไปรังแกผู้อื่นอยู่เสมอ
ในปี ค.ศ. 1899 ฮิเดกิเข้าโรงเรียนนายร้อยทหารบกแห่งกองทัพจักรวรรดิญี่ปุ่นและสำเร็จการศึกษาระดับที่ 17 จากโรงเรียนนายร้อยแห่งกองทัพกองทัพจักรวรรดิญี่ปุ่น ในปี ค.ศ. 1915 ในอันดับที่ 42 จากจำนวนนักเรียนนายร้อย 50 คน ได้รับแต่งตั้งยศร้อยตรี สังกัดทหารราบ
ต่อมาในปีเดียวกันเขาได้สำเร็จการศึกษาขั้นสูงสุดจาก Army War College จากนั้นในปี ค.ศ. 1919 เขาได้เลื่อนยศเป็นร้อยเอก บัญชาการกองร้อยทหารรักษาพระองค์ที่ 3 ต่อมาเขาได้ถูกส่งไปประเทศสวิตเซอร์แลนด์ในฐานะทูตทหาร หลังจากกลับมาจากภารกิจ ในปี ค.ศ. 1920
ดำรงตำแหน่งพลตรี
ในปี ค.ศ. 1934 ฮิเดกิได้รับการเลื่อนตำแหน่งเป็น พลตรี และทำหน้าที่เป็นหัวหน้าแผนกบุคคลภายในกระทรวงว่าการสงครามแห่งจักรวรรดิญี่ปุ่น โทโจได้เขียนบทความหนึ่งในหนังสือ ฮิโจจิ โคะคุมิน เซ็นชู (บทความในเวลาฉุกเฉินแห่งชาติ), หนังสือที่ตีพิมพ์เมื่อเดือนมีนาคม ค.ศ. 1934 โดยมีเนื้อหาเสนอและเรียกร้องให้กระทรวงทหารเปลี่ยนแปลงญี่ปุ่นให้กลายเป็นประเทศเผด็จการทหารและมีแนวความคิดลัทธิฟาสซิสต์แพร่ในหนังสือ นอกจากนี้โทโจยังได้มีแนวคิดที่ชื่นชมแสนยานุภาพของจักรวรรดิญี่ปุ่นที่มีชัยชนะเหนือรัสเซียในสงครามปี 1904–05 หรือ สงครามรัสเซีย-ญี่ปุ่น เนื่องจากญี่ปุ่นนับถือลัทธิบูชิโดซึ่งมอบเกียรติยศและศักดิ์ศรีที่เหนือกว่าของญี่ปุ่นในขณะที่ญี่ปุ่นไม่กลัวความตายเหมือนชาวรัสเซียที่ขี้ขลาดและต้องการมีชีวิตอยู่ โทโจเห็นว่าญี่ปุ่นยังคงต้องทำสงครามอีกต่อไปที่ ซึ่งจะต้องระดมกำลังพลทั้งประเทศเพื่อทำสงคราม
โทโจได้กล่าวหาโจมตีเหล่าชาติตะวันตก ได้แก่ประเทศอังกฤษ, ฝรั่งเศสและสหรัฐอเมริกาที่เป็นคู่แข่งและแอบทำ "สงครามอุดมการณ์" กับญี่ปุ่นตั้งแต่ปี ค.ศ. 1919 โทโจได้เขียนสนับสนุนจบการเขียนบทความของเขาโดยระบุว่าญี่ปุ่นจะต้องยืนสูง ด้วยวิธีการขยายอำนาจอิทธิพลของจักรวรรดิญี่ปุ่นไปทั่วโลก ความคิดของเขายังทะเยอทะยานไปถึงการที่จักรวรรดิญี่ปุ่นต้องส่งทหารเข้าไปขับไล่เหล่าประเทศอาณานิคมของยุโรปตะวันตกออกไปและปลดปล่อยประเทศอาณานิคมในเอเชียให้เป็นอิสระ โดยแทรกความเป็นจักรวรรดิอาณานิคมญี่ปุ่นในเอเชียเข้าแทนที่ชาติตะวันตก มีการริเริ่มความคิดการก่อตั้งวงไพบูลย์ร่วมแห่งมหาเอเชียบูรพาโดยให้ชาวญี่ปุ่นซึ่งเป็นผู้นำชาวเอเชียปกครองชาวเอเชียด้วยกัน
ทำการรบในจีน
โทโจได้รับแต่งตั้งให้เป็นผู้บัญชาการกองพลทหารราบที่ 24 ของกองทัพบกจักรวรรดิญี่ปุ่นในเดือนสิงหาคม ค.ศ. 1934
เมื่อเกิดกรณีมุกเดนซึ่งทำให้จักรวรรดิญี่ปุ่นได้เข้าไปแทรกแซงกิจการภายในประเทศจีนและเข้ารุกรานยึดดินแดนแมนจูเรียมาได้สำเร็จ ในเดือนกันยายน ค.ศ. 1935 โทโจเข้ารับตำแหน่งผู้บัญชาการสูงสุดของหน่วยตำรวจลับ "เค็นเปไต" สังกัดกองทัพคันโตของญี่ปุ่นในแมนจูเรีย ในทางการเมืองเขาเป็นฟาสซิสต์ชาตินิยมและนิยมทหารจนได้รับฉายาว่า ("ใบมีดโกน" (カミソリ)) สำหรับชื่อเสียงของเขาที่มีจิตใจที่ดุดันโหดร้ายและสามารถตัดสินใจได้อย่างรวดเร็วเฉียบคม โทโจยังสมาชิกของกลุ่มโทะเซะฮะ (ที่มีแนวความคิดแบบควบคุม) ซึ่งเป็นฝ่ายในกองทัพบกที่มีแนวคิดขัดแย้งอย่างรุนแรงกับกลุ่มโคะโดะฮะ ("วิถีจักรวรรดิ") ทั้งกลุ่ม โทะเซะฮะ และ โคะโดะฮะ ในกองทัพมีความเข้มแข็งทางทหารแบบฟาสซิสต์ซึ่งนิยมใช้นโยบายการขยายอำนาจในการทำสงครามรุกรานดินแดนและมีความเป็นเผด็จการภายใต้ระบอบจักรพรรดิญี่ปุ่น แต่ทั้งสองกลุ่มมีความต่างกันในแนวความคิดและวิธีการในการบรรลุเป้าหมายเหล่านี้ โดยที่กลุ่มโคะโดะฮะต้องการทำรัฐประหารเพื่อที่จะบรรลุแผนการฟื้นฟูโชวะ; ซึ่งเน้นย้ำ "จิตวิญญาณ" ในฐานะที่เป็นหลักการที่ชนะสงคราม มีแนวความคิดสนับสนุนการเปลี่ยนระบบอย่างรุนแรงและยืนกรานให้ญี่ปุ่นรุกรานสหภาพโซเวียต
ขณะที่กลุ่มโทะเซะฮะยินดีที่จะใช้การลอบสังหารเพื่อให้บรรลุเป้าหมายและยังคงเต็มใจที่จะทำงานในระบบแบบเดิมเพื่อให้เกิดการปฏิรูปมากขึ้น; อีกทั้งยังต้องการสร้าง "ความมั่นคงของชาติ" เพื่อระดมพลทั้งชาติก่อนทำสงคราม แม้ว่ากลุ่มโทะเซะฮะจะไม่ปฏิเสธแนวความคิดแบบ "จิตวิญญาณ" ในฐานะที่เป็นปัจจัยที่ชนะสงครามก็เห็นว่าการสร้างสรรค์สิ่งใหม่ทางทหารเป็นปัจจัยที่ได้รับชัยชนะและมองว่าสหรัฐอเมริกาเป็นศัตรูในอนาคตเช่นเดียวกับสหภาพโซเวียต
ในวันที่ 26 กุมภาพันธ์ปี ค.ศ. 1936 กลุ่มทหารโคะโดะฮะได้พยายามทำการก่อรัฐประหารขึ้น โทโจและชิเกะรุ ฮอนโจ ได้ให้การสนับสนุนการกระทำของซะดะโอะ อะระกิ ทั้งสองไม่เห็นด้วยกับการก่อกบฏของกลุ่มโคะโดะฮะที่เป็นคู่แข่งทางการเมือง เมื่อความไปถึงสมเด็จพระจักรพรรดิฮิโระฮิโตะ พระองค์เองทรงพิโรธอย่างยิ่งในการที่กลุ่มกบฏโจมตีที่ปรึกษาที่ใกล้ชิดพระองค์และหลังจากเกิดวิกฤติทางการเมืองสั้นๆ ทรงถ่วงเวลาให้ทหารที่เห็นอกเห็นใจพวกกบฏถูกบังคับให้ยอมจำนน โทโจในฐานะที่ดำรงตำแหน่งผู้บัญชาการหน่วย เค็นเปไต เขาสั่งให้จับกุมเจ้าหน้าที่ทั้งหมดในกองทัพคันโตที่สงสัยว่ามีส่วนเกี่ยวข้องหรือสนับสนุนการรัฐประหารในกรุงโตเกียว หลังจากนั้นกลุ่มโทะเซะฮะได้ทำการกวาดล้างผู้เห็นต่างทางการเมืองในกองทัพและผู้นำการก่อรัฐประหารถูกดำเนินคดีตัดสินประหารชีวิต หลังจากการกวาดล้างทางการเมืองกลุ่มโคะโดะได้ถูกยุบรวมตัวเป็นหนึ่งเดียวในด้านการเมืองแบบชาตินิยมภายใต้การนำของกลุ่มทหารโทะเซะฮะ โดยมีโทโจเป็นผู้นำ
หลังจากการกวาดล้างกลุ่มโคะโดะฮะ โทโจได้รับการแต่งตั้งเป็นผู้บัญชาการกองทัพคันโตในปี ค.ศ.1937 ขณะเดียวกันญี่ปุ่นได้ยกสถานะดินแดนยึดครองแมนจูเรียของตนเป็นประเทศอิสระชื่อว่า "ประเทศแมนจู" (แมนจูกัว) แต่ในความเป็นจริงเป็นอาณานิคมหุ่นเชิดของญี่ปุ่นในทุกด้านและหน้าที่ของกองทัพคันโตนั้นเป็นเรื่องทางการเมืองมากเท่ากับด้านการทหาร
การบริหารประเทศในภาวะสงคราม
ฮิเดกิ โทโจ เป็นนายทหารอาชีพที่มีเกียรติประวัติดีเด่น เป็นคนดีซื่อสัตย์และมีคุณสมบัติครบถ้วนของความเป็นสุภาพบุรุษตามมาตรฐาน ของซามูไร เคยดำรงตำแหน่งรัฐมนตรีกระทรวงทหารบกในรัฐบาลของเจ้าชายโคโนเอะ เมื่อที่ประชุมร่วมกับสมเด็จพระจักรพรรดิของรัฐบาลโน้มเอียงไปในทางการทำสงคราม เจ้าชายฟูมิมาโระ โคโนเอะได้กราบถวายบังคมลาออกจากนายกรัฐมนตรี และ โทโจ ได้รับแต่งตั้งเป็นนายกรัฐมนตรีญี่ปุ่นสืบต่อมา อันเป็นการเริ่มต้นของสงครามโลกครั้งที่สอง ด้วยการถล่มเพิร์ลฮาเบอร์ พร้อม ๆ บุกเข้าสู่อินโดจีน สยาม มลายู ฟิลิปปินส์ ฯลฯ ในเวลาต่อ ๆ มา ด้วยชัยชนะติดต่อกันมาระยะหนึ่ง ก่อนจะเริ่มพ่ายแพ้และกลายเป็นฝ่ายรับหลังยุทธนาวีที่มิดเวย์  ในช่วงแรกๆจะมีขบวนการสันติภาพที่ก่อตั้งขึ้นโดยอดีตนายกรัฐมนตรี ข้าราชสำนัก และแม้กระทั่งเชื้อพระวงศ์บางองค์  ให้ปลดโทโจออกตามคำเรียกร้องของฝ่ายที่ต้องการจะหยุดยั้งสงครามไว้ แต่สมเด็จพระจักรพรรดิก็ไม่ทรงยอดปลดโทโจออกตามคำเรียกร้อง เพราะในระหว่างสงครามยังไงเสียญี่ปุ่นก็ต้องอาศัยโทโจดำเนินการรบ แต่เมื่อชัดเจนว่าญี่ปุ่นกำลังเพลี่ยงพล้ำในสงครามหลังจากยุทธการโอะกินะวะ อันเป็นผลจากการทิ้งระเบิดนิวเคลียร์ถล่มฮิโระชิมะและนะงะซะกิ และการประกาศสงครามต่อญี่ปุ่นของสหภาพโซเวียต  เมื่อสหรัฐอเมริกาประกาศให้ญี่ปุ่นยอมแพ้โดยไม่มีเงื่อนไข โทโจ จึงลาออกและสมเด็จพระจักรพรรดิฮิโรฮิโตทรงประกาศยุติสงครามด้วยการยอมแพ้ต่อฝ่ายสัมพันธมิตรอย่างไม่มีเงื่อนไข โดยหวังว่าทางสหรัฐอเมริกาจะใจกว้างกว่าสหภาพโซเวียต  ช่วง 1 วันก่อนจักรพรรดิฮิโรฮิโตทรงประกาศยอมแพ้สงครามอย่างไม่มีเงื่อนไข มีความพยายามจากนายทหารฝ่ายขวาจัดบางกลุ่มพยายามก่อการรัฐประหาร เพื่อให้กองทัพสู้ตายและไม่ยอมแพ้แต่ศัตรู ทหารกบฏบางส่วนก็ฆ่าตัวตายหนีความผิดแต่ไม่ประสบความสำเร็จ หลังจากจักรพรรดิทรงประกาศยอมแพ้ในวันที่ 15 สิงหาคมแล้ว
ชีวิตส่วนตัว
ในระหว่างบริหารประเทศญี่ปุ่นเป็นเวลานานในช่วงสงคราม เขาเป็นตัวอย่างของนายทหารที่จงรักภักดีต่อสมเด็จพระจักรพรรดิอย่างยิ่งยวด มีหลักฐานหลายครั้งว่าเขาดำเนินนโยบายด้วยความเคารพในแนวทางที่สมเด็จพระจักรพรรดิมีพระประสงค์แม้จะมีเหตุผลด้านอื่นที่ดีกว่า หลังสงครามเขาถูกจับกุมตัวนำขึ้นพิจารณาคดีในศาลอาชญากรสงคราม ในวันที่ถูกจับเขาพยายามยิงตัวตาย แต่ไม่ประสบผลสำเร็จ คำให้การของเขาต่อศาลอาชญากรสงครามนั้นยืนยันความรับผิดชอบแต่ผู้เดียวในการ ก่อสงคราม รวมไปถึงคำให้การที่ชี้ว่า สมเด็จพระจักรพรรดิฮิโระฮิโตะมิได้ทรงเกี่ยวข้องกับการเริ่มสงคราม
วาระสุดท้าย
ภายหลังสงครามสิ้นสุดลง ฮิเดะกิ โทโจได้ถูกตัดสินลงโทษประหารชีวิตในข้อหาอาชญากรรมสงคราม ในวันที่ 23 ธันวาคม พ.ศ. 2491 โดยถูกประหารชีวิตด้วยการเเขวนคอที่เรือนจำซูกะโมะ ตามคำพิพากษาของศาลทหารระหว่างประเทศสำหรับตะวันออกไกล ซึ่ง เถ้ากระดูกของโทโจ อยู่ที่ศาลเจ้ายาซูกูนิ ภายหลังได้มีการสำรวจทรัพย์สินที่ทางสัมพันธมิตรอายัดไว้ และพบว่าไม่มีทรัพย์สมบัติอะไรเหลืออยู่เลยนอกจากบ้านเก่า ๆ หนึ่งหลัง ฝ่ายสัมพันธมิตรจึงตัดสินใจส่งคืนให้กับภรรยาหม้ายของโทโจไป
ISO 3166-2:PT
ISO 3166-2:PT เป็นรายการรหัสสำหรับประเทศโปรตุเกส ในมาตรฐาน ISO 3166-2 ซึ่งเป็นส่วนหนึ่งของมาตรฐาน ISO 3166 เผยแพร่โดยองค์การระหว่างประเทศว่าด้วยการมาตรฐาน (ISO) ซึ่งได้กำหนดรหัสสำหรับชื่อของเขตการปกครองระดับท้องถิ่น (เช่น จังหวัด หรือ รัฐ) และกำหนดรหัสสำหรับทั้งประเทศด้วย ISO 3166-1
ในปัจจุบันสำหรับประเทศโปรตุเกส ISO 3166-2 มีความหมายถึง 18 เขต และ 2 เขตปกครองตนเอง
รีตูอาเลบิสซาซัฆเล
ประวัติศาสตร์
การออกแบบอาคารได้รับอิทธิพลที่หลากหลาย ทั้งจากเอ็กซ์เพรสชั่นนิสต์แบบทศวรรษ 1920 ไปจนถึงสถาปัตยกรรมโบสถ์แบบจอร์เจียยุคกลาง อาคารได้รับคำวิจารณ์ทั้งที่ชื่นชอบและรังเกียจ
นอกจากใช้เป็นสถานที่จัดงานแต่งงานแล้ว อาคารยังใช้เป็นสถานที่แสดงและรับรองอาคันตุกะจากต่างประเทศในบางโอกาส เช่นเมื่อมาร์กาเรต แทตเชอร์ เดินทางเยี่ยมจอร์เจียในปี 1987 ก็เดินทางมาที่นี่เพื่อชมการแสดง นอกจากนี้ในปี 1990 เอียน กิลแลน นักร้องนำวงดีปเพอร์เพิล กับภรรยา บรอน (Bron) กล่าวยืนยันคำปฏิญาณแต่งงานกันที่นี่ ระหว่างที่กิลแลนมาแสดงคอนเสิร์ตที่จอร์เจียในปี 1990
ในปี 2002 บัดรี ปาตาร์กัทซิชวีลี ซื้ออาคารไปเพื่อใช้เป็นที่อยู่อาศัยส่วนบุคคล ข้อมูลจากปี 2013 ระบุว่าอาคารได้ถูกปล่อยเช่าให้แก่บริษัทเอกชนสำหรับจัดงานต่าง ๆ
ถวิล สุนทรศารทูล
ถวิล สุนทรศารทูล เป็นอดีตรัฐมนตรีช่วยว่าการกระทรวงมหาดไทย ในรัฐบาลของจอมพลถนอม กิตติขจร 2 สมัย และเป็นอดีตปลัดกระทรวงมหาดไทย
การทำงาน
ถวิล สุนทรศารทูล เคยรับราชการในสังกัดกระทรวงมหาดไทย เคยดำรงตำแหน่งนายอำเภอกันตัง จังหวัดตรัง ผู้ว่าราชการจังหวัดอุดรธานี นครพนม อธิบดีกรมที่ดิน และเป็นปลัดกระทรวงมหาดไทย ในปี พ.ศ. 2506 ถึงปี พ.ศ. 2511 เป็นสมาชิกวุฒิสภา ในปี พ.ศ. 2511 จนกระทั่งในปี พ.ศ. 2512 ได้รับการแต่งตั้งรัฐมนตรีช่วยว่าการกระทรวงมหาดไทย ในรัฐบาลของจอมพลถนอม กิตติขจร ซึ่งมีจอมพลประภาส จารุเสถียร เป็นรัฐมนตรีว่าการกระทรวงมหาดไทย บทบาทสำคัญคือ การได้รับแต่งตั้งเป็นประธานคณะกรรมการเตรียมการจัดตั้งองค์การเก็บค่าผ่านทาง (ต่อมาคือ การทางพิเศษแห่งประเทศไทย) แต่รัฐบาลชุดดังกล่าวสิ้นสุดลงเพราะจอมพลถนอม นายกรัฐมนตรี ปฏิวัติยึดอำนาจรัฐบาลของตนเอง เมื่อวันที่ 17 พฤศจิกายน พ.ศ. 2514
หลังจากนั้นเขาได้รับแต่งตั้งเป็นรัฐมนตรีช่วยว่าการกระทรวงมหาดไทยอีกครั้ง ในรัฐบาลของจอมพลถนอม กิตติขจร อีกเช่นเคย จนกระทั่งเกิดเหตุการณ์ 14 ตุลา
ไวเวิร์น
ไวเวิร์น (Wyvern) คือ สิ่งมีชีวิตลักษณะคล้ายมังกรชนิดหนึ่ง แต่มีลำตัวขนาดเล็ก กว่ามังกรทั่วไป มีปีกเป็นค้างคาว ปลายหางเป็นรูปหัวหอก (สามเหลี่ยม) มีขาเพียง 2 ขา(ขาหน้าและปีกเป็นส่วนเดียวกัน) บางตำนานว่าไวเวิร์นนั้นต่างจากมังกรตรงที่ไม่สามารถพ่นไฟได้ แต่ก็มีฤทธานุภาพไม่แพ้มังกรในเผ่าพันธุ์อื่น ๆ  อาศัยตามโพรงถ้ำหรือภูเขาสูง ไวเวิร์น มักถูกใช้เป็นสัญลักษณ์ของชนชั้นสูงในยุโรปสมัยกลาง เช่น เป็นตราอัศวิน หรือติดตามสัญลักษณ์ของราชวงศ์ต่าง ๆ
ไวเวิร์น ยังมีชื่อเรียกอื่น เช่น ไวบาน หรือ ไวเบิร์น (Waiban ออกเสียงตามสำเนียงภาษาญี่ปุ่น), วายเวิร์น (ในเกม magicfortress) เป็นต้น นอกจากนี้แล้วในยุคกลาง ในแคว้นกาตาลุญญาของสเปน ไวเวิร์นถูกเรียกว่า ไวเบรีย (Vibria) เป็นมังกรตัวเมียบินได้
เส้นขนานที่ 82 องศาเหนือ
เส้นขนานที่ 82 องศาเหนือ คือวงกลมละติจูดที่ 82 องศา ด้านเหนือของระนาบศูนย์สูตรโลกในมหาสมุทรอาร์กติก เส้นนี้ลากผ่านมหาสมุทรแอตแลนติก มหาสมุทรอาร์กติก และทวีปอเมริกาเหนือ
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 82° เหนือลากผ่านพื้นที่ดังนี้:
ฟุชิมิ โนะ มิยะ
ฟุชิมิ โนะ มิยะ (伏見宮) เป็นมหาสาขาที่เก่าแก่ที่สุดในบรรดา ชินโนเกะ หรือมหาสาขาทั้ง 4 ของ ราชวงศ์ญี่ปุ่น ซึ่งมีคุณสมบัติที่จะสืบทอด ราชบัลลังก์ดอกเบญจมาศ ในกรณีที่สายหลักหมดทายาทในการสืบราชบัลลังก์หรือมีแต่เจ้าหญิงซึ่งไม่มีสิทธิ์ในการสืบทอดราชบัลลังก์
ท่าอากาศยานสต็อกโฮล์มออลันดา
ท่าอากาศยานสต็อกโฮล์มออลันดา (Stockholm Arlanda Airport)  ตั้งอยู่ที่เขตซิกทูนา เทศมณฑลสต็อกโฮล์ม ประเทศสวีเดน ห่างจากกรุงสต็อกโฮล์มไปทางเหนือประมาณ 42 กิโลเมตร เป็นท่าอากาศยานที่ใหญ่ที่สุดของสวีเดน และเป็นท่าอากาศยานหลักสู่ประเทศสวีเดน เป็นหนึ่งในท่าอากาศยานหลักของสแกนดิเนเวียน แอร์ไลน์ ซิสเต็ม ใหญ่เป็นอันดับสามในประเทศกลุ่มนอร์ดิก มีผู้ใช้บริการเที่ยวบินระหว่างประเทศหนาแน่นเป็นอันดับสองในภูมิภาค รองรับผู้โดยสารกว่า 19 ล้านคนต่อปี ในปี ค.ศ. 2011 แบ่งเป็นผู้โดยสารระหว่างประเทศ 14 ล้านคน และผู้โดยสารภายในประเทศ 5 ล้านคน เป็นศูนย์จำลองการบินของสถาบันการบินออกซฟอร์ด
นอกจากนี้ท่าอากาศยานออลันดายังเป็นหนึ่งในท่าอากาศยานที่ใช้เป็นที่ลงจอดฉุกเฉินของกระสวยอวกาศ ขององค์การนาซ่าอีกด้วย
ประวัติ
ท่าอากาศยานสต็อกโฮล์มออลันดา เปิดใช้ในปี พ.ศ. 2502 (ค.ศ. 1959) สำหรับการฝึกบิน เริ่มใช้งานจริงในปี พ.ศ. 2503 และเปิดอย่างเป็นทางการในปี พ.ศ. 2505 เนื่องจากสนามบินบรุมม่า ซึ่งเป็นสนามบินเก่า มีทางวิ่งที่สั้นเกินไปที่จะรองรับอากาศยานขนาดใหญ่ ขณะนั้นสายการบินสแกนดิเนเวียน แอร์ไลน์ซิสเตม ได้เปิดเส้นทางการบินสู่อเมริกาเหนือ และสายการบิน Pan America ก็เป็นสายการบินแรกๆที่ใช้บริการท่าอากาศยานออลันดา ในเที่ยวบินระหว่างอเมริกาเหนือและสแกนดิเนเวีย
ชื่อออลันดา มาจากที่ตั้งอยู่ในเขตที่มีชื่อเป็นภาษาสวีเดนว่า Ärlinghundra หรือเขต Aarland ซึ่งเป็นที่ตั้งของสนามบินในปัจจุบัน และได้เติม "-a" ต่อท้ายเพื่อให้คล้ายคลึงกับสถานที่ของสวีเดนที่มักจะลงท้ายด้วยคำว่า  "-landa" และเหมือนมีการเล่นคำในกริยาภาษาสวีเดนด้วย เพราะคำว่า "Anlända" หมายถึง การมาถึง (arrive) และการตั้งรกราก
อาคารผู้โดยสาร และสายการบิน
ท่าอากาศยานออลันดามีอาคารผู้โดยสาร 4 หลัง อาคารที่ 2 และ 5 ใช้สำหรับสายการบินระหว่างประเทศ อาคารที่ 3 และ 4 สำหรับสายการบินภายในประเทศ อาคารโดยสารกลางหลังใหม่ และออลันดาฝั่งเหนือ ซึ่งเปิดใช้งานปลายปี พ.ศ. 2546 เชื่อมต่อกับอาคารโดยสาร 5
สายการบินขนส่งสินค้า
ท่าอากาศยานสต็อกโฮล์มออลันดามีเที่ยวบินขนส่งสินค้าจำนวนมาก มีอาคารขนส่งสินค้าและเปลี่ยนถ่ายที่สะดวกสบาย ตั้งอยู่ฝั่งทิศใต้ของสนามบิน ชื่อว่า "Cargo city" มีสายการบินขนส่งสินค้าคือ
รูปแบบของสนามบิน
ท่าอากาศยานออลันดา มีรันเวย์ 3 เส้น รันเวย์ 1 (01L/19R) รันเวย์ 2 (08/26) รันเวย์ 3 (01R/19L) รันเวย์ 1 ยาว 3,310 เมตร ใช้สำหรับวิ่งขึ้น ลงสำหรับเครื่องบินขนาดใหญ่ รันเวย์ 2 และ 3 ยาว 2,500 	เมตร สามารถรองรับเครื่องบินที่ขึ้นและ ลงในเวลาเดียวกันได้ในรันเวย์ที่ 1 และ 3
การจัดการของสนามบินในฤดูหนาว
เนื่องจากสภาพอากาศของภูมิภาคมีลักษณะหนาวยาวนานถึง 6 เดือนใน 1 ปี ท่าอากาศยานออลันดา ได้ถูกออกแบบมาสำหรับการบินในสภาวะอากาศหนาวจัด หิมะตกหนัก และสภาพอากาศที่เลวร้าย สนามบินมีเจ้าหน้าที่และเครื่องมือที่ทันสมัยในการกวาดหิมะออกจากรันเวย์ตลอดเวลา ในสภาวะหิมะตกหนักอาจจะทำให้เที่ยวบินล่าช้าได้บ้าง แต่ไม่เคยหยุดทำการบินในสภาวะที่หิมะตกหนักเนื่องจากความไม่พร้อมของสนามบินเลย แม้ว่าสนามบินจะมีพื้นที่กว่า 250,000 ตร.ม. และมีเที่ยวบินขึ้น-ลง และเข้าเทียบตลอดเวลา
ความสะดวกสบายของผู้โดยสารและการบริการ
ในส่วนของอาคารผู้โดยสาร มีห้างสรรพสินค้า "Sky City" ประกอบไปด้วย ร้านค้า 35 ร้าน ร้านอาหาร 33 ร้าน โรงแรม 3 แห่ง ธนาคาร 2 แห่ง ร้านขายยา 1 แห่ง โบสถ์ ห้องประชุม 49 ห้อง มีพื้นที่กว่า 6,300 ตร.ม. โถงจัดนิทรรศการที่รองรับผู้ชมได้กว่า 1000 คน
รถไฟ
ออลันดาเอ็กซ์เพร็สเป็นรถไฟความเร็วสูงเชื่อมต่อระหว่างท่าอากาศยานออลันดาและสถานีรถไฟกลางของสต็อกโฮล์ม ออกทุก 10 นาที ใช้เวลาเดินทาง 20 นาที
รถโดยสารประจำทาง
รถโค้ชโดยสารระหว่างสนามบินกับสถานีรถโดยสารกลางของสต็อกโฮล์ม เป็นการโดยสารที่ถูกที่สุด ให้บริการโดย Flygbussana และ Swebus
ศูนย์วิทยาศาสตร์วิทยาการหุ่นยนต์และไซเบอร์เนติกส์เชิงเทคนิคแห่งรัฐรัสเซีย
ศูนย์มีส่วนร่วมในการพัฒนาเทคโนโลยีระบบควบคุมการลงจอดแบบซอฟต์ให้กับยานอวกาศโซยุซ และโพรบหุ่นยนต์ลูนา 16 ในปี 1986–1987 สถาบันได้พัฒนาหุ่นยนต์จิ๋วสำหรับเข้าไปปฏิบัติการในเชอร์โนบิลหลังเกิดภัยพิบัติเตาไฟฟ้านิวเคลียร์ และในทศวรรษ 1990 ศูนย์มีส่วนร่วมในการพัฒนายานอวกาศบูรัน
ญะบัลมะรีร
ญะบัลมะรีร (جبل مرير) เป็นภูเขาลูกหนึ่งของทิวเขาซะเราะวาตในคาบสมุทรอาหรับ ตั้งอยู่ในหมู่บ้านอาลเกาะฮ์ฏอน ห่างจากอันนะมาศของแคว้นอะซีรไปทางทิศเหนือประมาณ 15 กิโลเมตร
ญะบัลมะรีรเป็นจุดสูงสุดของภูเขาที่มีชื่อว่า "ภูเขาอันขมขื่น" เพราะเป็นเรื่องยากที่จะปีนไปจุดนั้นได้ เมื่อถึงยอดเขาก็สามารถเห็นทะเลแดงทางฝั่งตะวันตกและโอเอซิสบีชะฮ์ทางฝั่งตะวันออก
นอกจากนี้ ญะบัลมะรีรยังได้รับการประกาศเป็นอุทยานแห่งชาติเนื่องจากมีป่าสนจูนิเปอร์และสัตว์ต่าง ๆ เช่น ไฮยีนา, หมาป่า, กวางคาริบู เป็นต้น
วอลเลย์บอลเยาวชนหญิงชิงแชมป์เอเชีย 2004
วอลเลย์บอลเยาวชนหญิงชิงแชมป์เอเชีย 2004 เป็นครั้งที่ 12 ของการแข่งขัน จัดขึ้นที่โคลอมโบ, ประเทศศรีลังกา ระหว่างวันที่ 19 - 26 กันยายน พ.ศ. 2547
เทศบาลตำบลกระดังงา
กระดังงา เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 6 กับบางส่วนของพื้นที่หมู่ที่ 1, 7–9 ของตำบลกระดังงา ในอำเภอบางคนที จังหวัดสมุทรสงคราม เดิมมีฐานะเป็นสุขาภิบาลกระดังงาที่จัดตั้งขึ้นใน พ.ศ. 2498 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 2,127 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอบางคนที จังหวัดสมุทรสงคราม อยู่ห่างจากศาลากลางจังหวัดสมุทรสงครามประมาณ 22 กิโลเมตร อยู่ห่างจากกรุงเทพมหานครประมาณ 446 กิโลเมตร ด้านตะวันตกของเขตเทศบาลมีแม่น้ำแม่กลองไหลผ่าน ซึ่งเป็นแหล่งน้ำสำคัญ มีพื้นที่รับผิดชอบ 1.32 ตารางกิโลเมตร หรือคิดเป็นพื้นที่ 825.0 ไร่ เป็นที่ตั้งของวัดสำคัญอย่างวัดบางคณฑีนอก (วัดธรรมยุติการาม) วัดเกาะแก้ว วัดไทร และวัดเกาะใหญ่ และมีสถานที่ท่องเที่ยวเด่น คือ ตลาดน้ำบางน้อย เป็นตลาดน้ำเก่าแก่แห่งหนึ่งมีอายุมากกว่า 100 ปี ซึ่งเป็นที่ค้าขายสำคัญในนาม "บางน้อยนอก" ได้ปรากฎหลักฐานในพระราชหัตถเลขาของพระบาทสมเด็จพระจุลจอมเกล้าเจ้าอยู่หัว ในครั้งที่พระองค์เสด็จประพาสเมืองสมุทรสงครามใน พ.ศ. 2452 โดยได้ทรงกล่าวถึงสภาพคลองบางน้อยในตอนหนึ่งว่า
"วันที่ 30 สิงหาคม ร.ศ. 128 เวลาบ่าย 2 โมงเรือล่องไปตามลำน้ำเลี้ยวเข้าคลองบางน้อยฝั่งตะวันออกนี้เป็นคลองเก่า ลึกและกว้าง สายน้ำเชี่ยวแรง ตามลำคลองเป็นสวนหมาก มะพร้าว ผลไม้หนาแน่นมีเรือพายซื้อขายจนถึงปากคลองบางน้อย"
วัดพิพิธธาราม
วัดพิพิธธาราม (វត្តពិភិទ្ធារាម) เป็นวัดที่เมืองพระตะบอง จังหวัดพระตะบอง ประเทศกัมพูชา สร้างเมื่อ พ.ศ. 2431 ตรงกับสมัยพระบาทสมเด็จพระจุลจอมเกล้าเจ้าอยู่หัว ขณะที่พระตะบองเป็นประเทศราชของสยาม
อุโบสถสร้างเมื่อ พ.ศ. 2462 มีเจดีย์ประจำมุม สร้างกำแพงแก้วล้อมรอบ ตัวเจดีย์ประจำมุมสร้างหลังจากนั้น 10 ปี คือ พ.ศ. 2476 อุโบสถมีมุขประเจิดที่มีเครื่องลำยอง วัสดุเครื่องลำยองทำจากปูน ประกอบด้วย ช่อฟ้า ใบระกา หางหงส์ นาคสะดุ้ง งวงไอรา หน้าบันของอุโบสถเขียนเรื่องราวพุทธประวัติและทศชาติชาดก ผนังของอุโบสถยกสูง มีเสาพาไลขนาดเล็ก ตามปลายเสาพาไลมีการตกแต่งด้วยคันทวยที่เป็นรูปครุฑ ซุ้มประตูหน้าต่างเป็นเรื่องราวพุทธประวัติและชาดก ใบสีมามีลักษณะเป็นสีมานั่งแท่น ไม่มีการทำซุ้มครอบ
คากูนิ
คากุนิ เป็น อาหารที่ทำจากส่วนผสมที่นำไปเคี่ยวกับเครื่องปรุงรส
ชื่อเรียกนี้ในภาษาญี่ปุ่นสมัยใหม่มักหมายถึงเนื้อหมูที่เคี่ยวในซอสถั่วเหลืองซึ่งมีต้นกำเนิดมาจากหมูตงพัว ซึ่งเป็นอาหารจีน
วิธีทำ
ทำโดยหั่นหมูสามชั้น ต้มสุกเป็นชิ้นพอดีคำ ใส่เครื่องปรุง และ ผักตามชอบ ต้มจนนิ่ม
เครื่องเทศและเครื่องปรุงรสที่ใช้จะแตกต่างกันไปตามภูมิภาคและผู้ที่ปรุง แต่มักจะปรุงรสด้วยส่วนผสมที่มีรสเค็มหวาน เช่น โชยุ มิโซะ มิริง สาเก โชจู อาวาโมริ น้ำตาล น้ำตาลทรายดำ เติมผักปรุงรส เช่น ต้นหอม และ ขิง เพื่อขจัดกลิ่นเมื่อต้มหรือรับประทานล่วงหน้า ในบางกรณีจะมีการเพิ่มขั้นตอน การทอด หรือนึ่ง ก่อนที่จะต้มเนื้อสัตว์ บางครั้งก็เพิ่มส่วนผสมอื่น ๆ เช่น หัวไชเท้า ต้องเคี่ยวเป็นเวลานานเพื่อให้นิ่ม แต่ทุกวันนี้มักจะปรุงโดยใช้หม้ออัดแรงดัน
นอกจากเนื้อปศุสัตว์แล้ว คากุนิซึ่งทำโดยการเคี่ยวปลาแดงขนาดใหญ่ เช่น ปลาทูน่าและปลาโอแถบ ในโชยุ ก็เป็นที่รู้จักกันดี อาหารเหล่านี้มีต้นกำเนิดในญี่ปุ่นซึ่งไม่มีส่วนเกี่ยวข้องกับคากุนิซึ่งมีต้นกำเนิดจากเนื้อตงพัวดังที่กล่าวถึงข้างต้น
ประเภทตามท้องถิ่น
คากุนิเป็นที่รู้จักกันดีในฐานะอาหารท้องถิ่นของคิวชู โดยเฉพาะในจังหวัดนางาซากิ เรียกว่า โทบานิ (東坡煮) ส่วนในอาหารโอกินาวะเรียกว่า ราฟุเต (ラフテー)
ราฟุเต
ราฟุเตเป็นอาหารท้องถิ่นของ จังหวัดโอกินาวะ เดิมเป็นอาหารในราชสำนักของราชวงศ์ริวกิว ใช้หมูสามชั้นติดหนัง หากมีขนอยู่บนผิวหนัง ให้เผาด้วยเตาแล้วหั่นเป็นชิ้นสี่เหลี่ยมขนาด 5 ซม. หลังจากลวก จากนั้นนำไปต้มด้วยไฟอ่อนเป็นเวลาหลายชั่วโมงในน้ำซุปที่ประกอบด้วยอาวาโมริ โชยุหรือ มิโซะ ดาชิของคมบุหรือคัตสึโอบุชิ และน้ำตาล หลังจากนั้นมันจะถูกทำให้เย็นลงและนำ น้ำมันหมู ที่แข็งตัวบนพื้นผิวของน้ำซุปออกแล้วต้มอีกครั้ง บางครั้งก็เพิ่มขิง เมื่อให้บริการ
รายชื่อละครโทรทัศน์ทางสถานีโทรทัศน์แบงแชนแนล
ละครใหม่แบงแชนแนล จะออกอากาศทุกวัน จันทร์-พุธ ออกอากาศช่วงเวลา 20.20น. โดยช่วงแรกละครใหม่แบงแชนแนล จะออกอากาศ ทุกวัน จันทร์-พฤหัสบดี เวลา 22.30น. เรื่องแรกที่ออกอากาศคือเรื่อง ช็อกโกแลต 5 ฤดู ทางแบงแชนแนล ได้เปลี่ยนเวลาออกอากาศละครใหม่แบงแชนแนล เป็นวัน เรื่องแรกที่ออกอากาศคือ โลมา กล้าท้าฝัน
สถานีไชนาทาวน์ (สิงคโปร์)
สถานีไชนาทาวน์ (NE4/DT19) เป็นสถานีของการรถไฟฟ้าขนส่งมวลชนสิงคโปร์ บนสายเหนือ-ตะวันออก ระหว่างสถานีอูทรัม-สถานีคลาร์กคีย์ และสายดาวน์ทาวน์ ระหว่างสถานีเตอลกอาเยร์-สถานีฟอร์ตแคนนิง (ทางตอนที่สั้นที่สุดของสาย) ตัวสถานีตั้งอยู่ในเขตชุมชนจีนหนาแน่น การก่อสร้างจึงเต็มไปด้วยความยากลำบาก
สถานีไชนาทาวน์ เป็นสถานีปลายทางของสายดาวน์ทาวน์ ตั้งแต่วันที่ 22 ธันวาคม ค.ศ. 2013 จนถึงปี ค.ศ. 2017 ซึ่งจะเปลี่ยนสถานีปลายทางไปเป็นสถานีเอ็กซ์โป
สายเหนือ–ตะวันออก
มีภาพตัวอักษรจีนในสถานี เขียนว่า "ดวงตาของฟีนิกซ์" เพื่อบอกเล่าเกี่ยวกับชุมชนชาวจีนบริเวณนั้น ภาพนี้วาดโดยศิลปินชาวสิงคโปร์ ตัน สเวีย เฮียน
สายดาวน์ทาวน์
มีภาพชื่อว่า "สีบินได้" วาดโดย โช ชัย เฮียง บอกเล่าเกี่ยวกับการเข้ามาทำงานในเมืองของผู้คนต่าง ๆ
ประวัติ
สถานีในส่วนของสายเหนือ-ตะวันออก เปิดให้บริการเมื่อวันที่ 20 มิถุนายน ค.ศ. 2003 ตั้งอยู่ใต้ถนนอู ตง เซง และถนนสะพานใหม่ ส่วนสถานีของสายดาวน์ทาวน์ เริ่มก่อสร้างเดือนมกราคม ค.ศ. 2010 และเปิดใช้งานอย่างเป็นทางการเมื่อวันที่ 22 ธันวาคม ค.ศ. 2013 เป็น 1 ใน 6 สถานีเริ่มแรกของสายดาวน์ทาวน์ ตั้งอยู่ใต้ถนนตัด ชานชาลาและทางรถไฟอยู่เหนือและตั้งฉากกับชานชาลาและทางรถไฟของสายเหนือ-ตะวันออกพอดี มีทางเข้าสถานีแห่งหนึ่ง ตั้งอยู่ใกล้กับฮงลิมคอมเพล็กซ์
อาร์เซน ซาฮาเรียน
อาร์เซน โนไรโรวิช ซาฮาเรียน (Արսեն Նորայրի Զախարյան; Арсен Норайрович Захарян; เกิด 26 พฤษภาคม 2003) เป็นนักฟุตบอลอาชีพชาวรัสเซียเชื้อสายอาร์เมเนีย ซึ่งเล่นในตำแหน่งกองกลาง ให้กับดีนาโมมอสโก และทีมชาติรัสเซีย
ชีวิตช่วงแรก
ซาฮาเรียนเกิดในซามารา ในครอบครัวที่มีเชื้อสายอาร์เมเนีย ครอบครัวของอาร์เซนย้ายจากมาร์ตาเคร์ต, นากอร์โน-คาราบัค มาประเทศรัสเซียหลังจากความขัดแย้งนากอร์โน-คาราบัค (1991–1994).
ฤดูกาล 2020–21
ซาฮาเรียนลงเล่นในรัสเซียนพรีเมียร์ลีกเป็นครั้งแรกให้กับดีนาโมมอสโก ในวันที่ 1 พฤศจิกายน 2020, ในเกมที่พบกับสโมสรฟุตบอลตัมบอฟ ในช่วงฤดูกาล2020–21 เขาได้ลงเล่นเป็นตัวจริงครั้งแรกให้กับดินาโมในเกมลีกเกมแรกหลังจาก winter break ในวันที่ 28 กุมภาพันธ์ 2021, ทำประตูแรกของเขาได้ ในเกมที่ออกไปเยือนสโมสรฟุตบอลอะฮ์มัตกรอซนืย และเอาชนะไปด้วยสกอร์ 2-1 เขากลายเป็นผู้เล่นที่อายุน้อยที่สุดอันดับที่ 3 ที่สามารถทำประตูได้ในรัสเซียนพรีเมียร์ลีก ต่อจากอะเลคซันเดอร์ โคโคริน และปิโอเตอร์ เนมอฟ.
ซาฮาเรียนได้ถูกเสนอชื่อรับรางวัลผู้เล่นยอดเยี่ยมประจำเดือนกุมภาพันธ์, มีนาคม และพฤษภาคม 2021 โดยแฟน ๆ ของดินาโมเพราะเพอร์ฟอร์แมนซ์ของเขา รวมไปถึงการทำประตูในช่วงท้ายเกมที่ช่วยให้ทีมเอาชนะเซเอสคาอา มอสควา ในเดือนพฤษภาคม เขาได้รับการโหวตให้เป็นผู้เล่นยอดเยี่ยมแห่งปีของฤดูกาล 2020–21 โดยแฟนบอลดินาโม และสหภาพฟุตบอลรัสเซีย (RFS) ได้เสนอชื่อเขาในรางวัลผู้เล่นอายุไม่เกิน 21 ปียอดเยี่ยมแห่งฤดูกาล
ฤดูกาล 2021–22
ประตูแรกของซาฮาเรียนในฤดูกาล 2021–22 เกิดขึ้นในวันที่ 23 กรกฎาคม 2021, เป็นคนยิงประตูแรกให้ดินาโม ในเกมเยือนที่ออกไปเอาชนะสโมสรฟุตบอลรอสตอฟ 2-0; เขายังถูกเลือกเป็นผู้เล่นยอดเยี่ยมแห่งเกมอีกด้วย ในวันที่ 9 ธันวาคม 2021, รัสเซียนพรีเมียร์ลีกได้มอบรางวัลผู้เล่นอายุไม่เกิน 21 ปียอดเยี่ยมแห่งฤดูกาล 2021 ให้กับเขา
ซาฮาเรียนได้ถูกโหวตให้เป็นผู้เล่นยอดเยี่ยมแห่งปึโดยแฟนบอลดินาโมเป็นปีที่สองติดต่อกัน เขายังได้รับการโหวตมาเป็นอันดับที่สองในรางวัลผู้เล่นอายุไม่เกิน 21 ปียอดเยี่ยมแห่งฤดูกาล, โดยแพ้ให้กับดาวซัลโวของลีกกามิด อะกาลารอฟ สหภาพฟุตบอลรัสเซียยังได้ยกให้เขาเป็นผู้เล่นเยาวชนที่ดีที่สุดและกองกลางตัวซ้ายที่ดีที่สุดของฤดูกาล 2021–22
ฤดูกาล 2022–23
ในวันที่ 1 กันยายน 2022, ดินาโมได้ประกาศว่าได้รับข้อเสนอสำหรับการย้ายทีมของซาฮาเรียนจากเชลซี สโมสรจากพรีเมียร์ลีก ในวันที่ 25 สิงหาคม 2022 และสโมสรได้ทำการเจรจาตั้งแต่นั้นมา แต่การย้ายทีมไม่สามารถเป็นไปได้ในตลาดซื้อขายฤดูร้อน 2022 "ด้วยเหตุผลทางเทคนิคที่ไม่สามารถควบคุมได้" ธนาคารของดินาโมและอดีตเจ้าของธนาคารVTBได้ถูกคว่ำบาตรจากสหราชอาณาจักรในเดือนกุมภาพันธ์ 2022 หลังจากการรุกรานยูเครนโดยรัสเซีย พ.ศ. 2565 เขาได้รับการโหวตให้เป็นผู้เล่นยอดเยี่ยมประจำเดือน โดยแฟนบอลดินาโม ในเดือนกันยายน 2022 และในเดือนตุลาคม 2022.
เยาวชน
ในวันที่ 15 มีนาคม 2021, ซาฮาเรียนได้ถูกเรียกติดทีมชาติรัสเซียรุ่นอายุไม่เกิน 21 ปี สำหรับฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 ซึ่งก่อนหน้านี้เขาได้ติดทีมชาติรัสเซียรุ่นอายุไม่เกิน 17 ปี และเขากลายเป็นผู้เล่นที่มีอายุน้อยที่สุดในทีม ในเกมเดบิวต์ของเขาในวันที่ 25 มีนาคม 2021, ในเกมเปิดสนามที่พบกับไอซ์แลนด์, ซาฮาเรียนถูกทำฟาวล์ในกรอบเขตโทษในนาทีที่ 31, และรัสเซียทำประตูขึ้นนำได้จากประตูจากจุดโทษ ในช่วงทดเวลาครึ่งแรก เขาทำประตูแรกของเขาได้ ทำให้รัสเซียขึ้นนำ 3–0 โดยเกมจบลงด้วยชัยชนะ 4–1 ของรัสเซีย ซาฮาเรียนกลายเป็นผู้เล่นที่มีอายุน้อยที่สุดที่ทำประตูให้ทีมชาติรัสเซียรุ่นอายุไม่เกิน 21 ปี และเป็นผู้เล่นที่มีอายุน้อยที่สุดในประวัติศาสตร์ที่ทำประตูได้ในฟุตบอลชิงแชมป์แห่งชาติยุโรป รุ่นอายุไม่เกิน 21 ปี, แซงญาณี แฟร์สคาเริน
ชุดใหญ่
ซาฮาเรียนได้ลงเล่นเป็นครั้งแรกให้กับทีมชุดใหญ่ในวันที่ 1 กันยายน 2021, ในฟุตบอลโลก 2022 รอบคัดเลือก ในเกมที่พบกับโครเอเชีย เขาได้ลงเล่นเป็นตัวจริงและถูกเปลี่ยนตัวออกในครึ่งหลัง และเกมจบด้วยผลเสมอ 0–0 เขากลายเป็นผู้เล่นoutfield (ผู้เล่นที่ไม่ผู้รักษาประตู) ที่มีอายุน้อยที่สุดในประวัติศาสตร์ทีมชาติรัสเซีย โดยมีอายุ18 years, 3 months, 13 days, แซงหน้าอะลัน ดซาโกเอฟ ซาฮาเรียนยังกลายเป็นผู้เล่นที่มีอายุน้อยในทีมชาติที่สุดเป็นอันดับที่สอง, ตามหลังผู้รักษาประตูอีกอร์ อะคินเฟเยฟ. สถิติของเขาและอะคินเฟเยฟถูกทำลายลงโดยเซียร์เกย์ ปีเนียเยฟ ในปี 2022
สไตล์การเล่น
ในเดือนตุลาคม 2020, เขาได้ถูกเลือกเป็นหนึ่งใน 60 ของผู้เล่นเยาวชนที่ดีที่สุดในกีฬาฟุตบอลในบรรดาผู้เล่นที่เกิดในปี 2003 โดยเดอะการ์เดียน
ประมวลเรื่องปรัมปราเมโสโปเตเมีย
ประมวลเรื่องปรัมปราเมโสโปเตเมีย หมายถึงกลุ่มเรื่องปรัมปรา คัมภีร์ หรือวรรณกรรมที่มาจากภูมิภาคเมโสโปเตเมียในเอเชียตะวันตกเฉียงใต้ปัจจุบัน โดยเฉพาะอย่างยิ่งอารยธรรมซูเมอร์ แอกแคด และอัสซีเรีย ซึ่งทั้งหมดดำรงอยู่ในช่วงประมาณ 3000–400 ปีก่อนคริสตกาล งานเหล่านี้ถูกจารด้วยอักษรรูปลิ่มบนแผ่นหินหรือดินเหนียว บอกเล่าเรื่องราวความเชื่อและจักรวาลวิทยาของชาวเมโสโปเตเมีย
ตำนานการถือกำเนิด
อะทราฮาซิส (Atra-Hasis) เป็นตำนานการถือกำเนิดที่มีเนื้อหาคล้ายตำนานกำเนิดอีริดู บันทึกด้วยภาษาแอกแคดในสมัยศตวรรษที่ 18 ก่อนคริสตกาล บรรยายการสร้างมนุษย์คนแรกโดยเทพีมามีเพื่อลดภาระงานของเทพ แต่เมื่อมนุษย์มีประชากรมากเกิน เทพเอนลิลได้บันดาลให้เกิดเภทภัยต่าง ๆ รวมถึงน้ำท่วมใหญ่ อะทราฮาซิส กษัตริย์เมืองชูรัปปักผู้ได้รับคำเตือนจากเทพเองกีได้พาครอบครัวและฝูงสัตว์ขึ้นเรือใหญ่ก่อนจะเกิดน้ำท่วมนาน 7 วัน และจบลงที่อะทราฮาซิสได้ขึ้นสู่สรวงสวรรค์
เอนูมาเอลิช (Enûma Eliš) เป็นตำนานการถือกำเนิดของบาบิโลเนีย ฉบับที่ค้นพบที่หอสมุดอาชูร์บานิพัลอยู่ในสมัยศตวรรษที่ 7 ก่อนคริสตกาล แต่อาจสืบย้อนไปไกลถึงรัชสมัยพระเจ้าฮัมมูราบีราวศตวรรษที่ 18 ก่อนคริสตกาล อีนูมาอีลิชกล่าวถึงการก่อกำเนิดของจักรวาลและสงครามระหว่างเทพยุคบรรพกาลกับเทพยุคหลังที่จบลงด้วยชัยชนะของมาร์ดุก ผู้สร้างโลกจากร่างติอามัตผู้พ่ายแพ้ และสร้างมนุษย์จากชิ้นส่วนของเทพที่สนับสนุนติอามัต
ทางที่ลมผ่าน
"หลอก (NAIVE)" เป็นซิงเกิลของวงโลโมโซนิก ในปี พ.ศ. 2560 จากอัลบั้มปี พ.ศ. 2560 แอนติ-กราวิตี (ANTI-GRAVITY) ประพันธ์เนื้อร้อง ,แต่งทำนอง-เรียบเรียงโดย โลโมโซนิก ออกจำหน่ายในวันที่ 2 มีนาคม พ.ศ. 2559 และมิวสิกวิดีโอเผยแพร่ในวันที่ 9 พฤษภาคม พ.ศ. 2560
ประมวลเรื่องปรัมปราเมโสโปเตเมีย
ตำนานวีรบุรุษ
นอกเหนือจากตำนานการถือกำเนิด ชาวเมโสโปเตเมียยังบันทึกเรื่องราวของวีรบุรุษ เช่น มหากาพย์กิลกาเมชที่เล่าถึงการผจญภัยของกษัตริย์กิลกาเมชผู้ทะนงตน นำไปสู่การสูญเสียเพื่อนสนิทเอนกิดู ทำให้กิลกาเมชออกตามหาคุณค่าของชีวิตก่อนจะจบลงที่กิลกาเมชยอมรับชะตากรรมตนเองแล้วกลับมาปกครองเมืองอย่างเป็นสุข มีการประมาณว่ามหากาพย์กิลกาเมชอยู่ในสมัย 1800 ปีก่อนคริสตกาล ถือเป็นหนึ่งในงานประพันธ์ช่วงต้นประวัติศาสตร์ที่หลงเหลือมาถึงปัจจุบัน เป็นคัมภีร์ทางศาสนาที่เก่าแก่เป็นอันดับสองรองจากข้อความพิระมิด และเชื่อว่ามีอิทธิพลบางส่วนต่องานรุ่นหลังอย่างหนังสือปฐมกาล
ทางที่ลมผ่าน
เนื้อหาของเพลงพูดถึงสายลมที่พัดหอบเอาความสุขมามอบให้คน 2 คน แต่เมื่อถึงเวลาที่สายลมพัดผ่านไป ความสุขก็จะยังคงอยู่ ณ ที่ตรงนั้นเช่นเดิมไม่เปลี่ยนแปลง และ ‘ทางที่ลมผ่าน’ ที่พวกเขาจินตนาการขึ้นมา ก็ยังคงรอให้สายลมนั้นพัดกลับมาอีกสักครั้ง ไม่ว่าเวลาจะผ่านไปนานสักเท่าไหร่ก็ตาม
ประมวลเรื่องปรัมปราเมโสโปเตเมีย
ตำนานวีรบุรุษ
ตำนานอะดาปากล่าวถึงอะดาปา มนุษย์ผู้ปราดเปรื่องที่หักปีกของลมใต้หลังทำให้เรือเขาล่ม เทพแห่งท้องฟ้าอันจึงเรียกตัวเขาไปพบ แต่ระหว่างนั้นเทพเองกีได้สั่งให้อะดาปาปฏิเสธอาหารที่เทพอันประทานให้ทั้งที่อาหารนั้นจะทำให้อะดาปากลายเป็นอมตะ ท้ายที่สุดอะดาปาเชื่อเทพเองกีแล้วกลับมาโลกมนุษย์อย่างผู้ที่ต้องตาย ตำนานอะดาปาอธิบายความตายและการตกในบาปของมนุษย์ตามความเชื่อของชาวเมโสโปเตเมีย มีที่มาจากบาบิโลเนียสมัยที่ปกครองโดยชนชาวแคสไซต์สมัยศตวรรษที่ 16 ก่อนคริสตกาล
ทางที่ลมผ่าน
ส่วนมิวสิกวีดิโอนี้เป็นตอนที่ 4 และสุดท้ายของมิวสิควิดีโอไตรภาคจากอัลบั้ม Anti-Gravity ของ Lomosonic เมื่อการจากลาที่เต็มไปด้วยความคิดถึงได้เกิดขึ้นในมิวสิควิดีโอเพลง ความอ่อนแอ (FEELING) หลายคนคงลุ้นกันอยู่ว่า มนุษย์ทดลองหญิงและมนุษย์ทดลองชายจะได้กลับมาพบเจอกันอีกไหม รวมถึงตัวละครชายหนุ่มอีกคนที่เพิ่งปรากฏตัวนั้นเป็นใครกันแน่ ซึ่งในเอ็มวีเพลง ทางที่ลมผ่าน ที่เพิ่งปล่อยออกมานั้น มนุษย์ทดลองหญิงก็สามารถส่งพลังจิตไปยังมนุษย์ทดลองชายจนทำให้ทั้งคู่ได้พบกันอีกครั้ง แต่ในขณะเดียวกัน นักวิทยาศาสตร์จอมโหดก็ใช้เรดาร์ติดตามจนเจอ และเมื่อเกิดสถานการณ์อันบีบคั้น มนุษย์ทดลองหญิงจึงตัดสินใจทำบางอย่างเพื่อให้ทุกอย่างสิ้นสุดลง
โชคสมาน สีลาวงษ์
นายโชคสมาน สีลาวงษ์ เป็นอดีตรัฐมนตรีช่วยว่าการกระทรวงคมนาคม ในรัฐบาลนายชวน หลีกภัย อดีตสมาชิกสภาผู้แทนราษฎรจังหวัดอุดรธานี 1 สมัย และอดีตสมาชิกวุฒิสภาจังหวัดอุดรธานี
ประวัติ
โชคสมาน สีลาวงษ์ เกิดเมื่อวันที่ 15 กุมภาพันธ์ พ.ศ. 2490 จบการศึกษาชั้นมัธยมปลายจาก กศน.
การทำงาน
โชคสมาน สีลาวงษ์ เป็นนักการเมืองท้องถิ่นในจังหวัดอุดรธานี เข้าสู่งานการเมืองระดับชาติโดยได้รับเลือกตั้งเป็นสมาชิกสภาผู้แทนราษฎรจังหวัดอุดรธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคกิจสังคม และนับเป็นสมัยเดียวที่ได้รับการเลือกตั้ง แต่แม้ว่าจะได้รับเลือกตั้งเป็น ส.ส.สมัยแรก แต่นายโชคสมาน กลับได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลนายชวน หลีกภัย (ชวน.1) ต่อมาในการเลือกตั้ง พ.ศ. 2544 ได้ลงสมัคร ส.ส.ระบบบัญชีรายชื่อ สังกัดพรรคเสรีธรรม แต่ไม่ได้รับเลือกตั้ง
โชคสมาน เข้าร่วมงานกับพรรครวมใจไทยชาติพัฒนา และรับตำแหน่งรองหัวหน้าพรรค ในการเลือกตั้ง พ.ศ. 2550 ได้ลงสมัครรับเลือกตั้ง ส.ส.ระบบสัดส่วน กลุ่ม 3 เป็นผู้สมัครรับลำดับแรกสังกัดพรรครวมใจไทยชาติพัฒนา แต่ไม่ได้รับเลือกตั้ง ภายหลังได้รับตำแหน่งรองหัวหน้าพรรค ต่อมาในการเลือกตั้ง พ.ศ. 2554 ได้ลงสมัครรับเลือกตั้งอีกครั้ง ในนามพรรคประชาธิปัตย์ ในพื้นที่จังหวัดอุดรธานี เขต 8 โดยการชักชวนของนายไชยยศ จิรเมธากร แต่ก็ไม่ได้รับเลือกตั้ง
ใน พ.ศ. 2561 นายโชคสมานได้ย้ายมาสังกัด พรรคพลังพลเมืองไทย ซึ่งมีนาย สัมพันธ์ เลิศนุวัฒน์ เป็นหัวหน้าพรรคคนแรก ต่อมาปลายปี 2561 เขาได้ร่วมเปิดตัวกับพรรคพลังปวงชนไทย และรับตำแหน่งประธานยุทธศาสตร์พรรค โดยมีบุตรชาย ธราพงษ์ สีลาวงษ์ ร่วมเป็นรองหัวหน้าพรรค
ในการเลือกตั้ง พ.ศ. 2562 นายโชคสมาน ลงสมัครรับเลือกตั้งในนามพรรคพลังปวงชนไทย แต่ได้คะแนนเพียง 100 คะแนน ไม่ได้รับเลือกตั้ง
ในการเลือกตั้ง พ.ศ. 2566 นายโชคสมาน ลงสมัครรับเลือกตั้ง ส.ส.จังหวัดอุดรธานี เขต 9 ในนามพรรคก้าวไกล แต่ไม่ได้รับเลือกตั้ง
ขังดวลแข้ง
ขังดวลแข้ง เป็นซีรีส์มังงะญี่ปุ่น เขียนเรื่องโดยมูเนยูกิ คาเนชิโระ และวาดภาพโดยยูซูเกะ โนมูระ ตีพิมพ์ในนิตยสารโชเน็งแมกกาซีนรายสัปดาห์ของสำนักพิมพ์โคดันชะตั้งแต่เดือนสิงหาคม พ.ศ. 2561 มังงะมีลิขสิทธิ์ในประเทศไทยโดยสำนักพิมพ์วิบูลย์กิจ ซีรีส์อนิเมะดัดแปลงสร้างโดยสตูดิโอเอทบิต ออกอากาศตั้งแต่เดือนตุลาคม พ.ศ. 2565 ถึงเดือนมีนาคม พ.ศ. 2566 มีการประกาศทำฤดูกาลที่สองและมีการดัดแปลงเป็นภาพยนตร์อนิเมะเรื่องยาว
ขังดวลแข้งชนะเลิศรางวัลมังงะโคดันชะครั้งที่ 45 ในสาขาโชเน็งในปี พ.ศ. 2564
วอลเลย์บอลหญิงเนชันส์ลีก
วอลเลย์บอลหญิงเนชันส์ลีก (FIVB Volleyball Women's Nations League; ชื่อย่อ: VNL) เป็นการแข่งขันวอลเลย์บอลระหว่างประเทศ โดยมีทีมชาติหญิงชุดใหญ่ร่วมเข้าแข่งในกลุ่มสมาชิกสหพันธ์วอลเลย์บอลระหว่างประเทศ (Fédération Internationale de Volleyball; FIVB) ซึ่งเป็นองค์กรกีฬาระหว่างประเทศ การแข่งขันครั้งแรกจัดขึ้นในปี ค.ศ. 2018 โดยรอบสุดท้ายจัดขึ้นที่หนานจิง ประเทศจีน
เจ้าภาพ
รายชื่อเจ้าภาพที่จัดการแข่งขันในรอบสุดท้าย
ประเทศที่เข้าร่วมการแข่งขัน
{{legend|#afeeee|ทีมหลัก}} {{legend|#ffebcd|ทีมท้าทาย}} {{legend|#ffffff|ทีมที่ไม่ได้เข้าแข่งขันในเนชันส์ลีก}}
เขตปกครองคณะสงฆ์จังหวัดพิษณุโลก
ปัจจุบันมี
(1) พระราชธรรมคณี (นารถ ลวณรกฺโณ น.ธ.เอก) เจ้าอาวาสวัดศรีรัตนาราม ตำบลท่าทอง อำเภอเมือง จังหวัดพิษณุโลก ที่ปรึกษาเจ้าคณะจังหวัดพิษณุโลก
(2) พระศรีรัตนมุนี (ขวัญรัก ป.ธ.9) เจ้าคณะจังหวัดพิษณุโลก (ตามมติประชุมมหาเถรสมาคม ครั้งที่ 05/2561  มติที่ 125/2561 เมื่อวันที่ ๒๐ กุมภาพันธ์ ๒๕๖๑                 การเสนอแต่งตั้ง พระศรีรัตนมุนี ให้ดำรงตำแหน่ง เจ้าคณะจังหวัดพิษณุโลก  ได้รับตราตั้งพระบัญชาฯ วันที่ 2 พฤษภาคม 2561 ) วัดพระศรีรัตนมหาธาตุ ตำบลในเมือง อำเภอเมือง จังหวัดพิษณุโลก
(3) พระครูศรีสุธรรมาภรณ์ (ยงยุทธิ์ ป.ธ.6) รองเจ้าคณะจังหวัดพิษณุโลก รูปที่ 1  วัดมะขามเตี้ย ตำบลหัวรอ อำเภอเมือง จังหวัดพิษณุโลก ]
เจ้าคณะจังหวัด
(1) พระราชธรรมคณี (นารถ ลวณรกฺโณ น.ธ.เอก) เจ้าอาวาสวัดศรีรัตนาราม ตำบลท่าทอง อำเภอเมือง จังหวัดพิษณุโลก ที่ปรึกษาเจ้าคณะจังหวัดพิษณุโลก
(2) พระศรีรัตนมุนี (ขวัญรัก ป.ธ.9) เจ้าคณะจังหวัดพิษณุโลก (ตามมติประชุมมหาเถรสมาคม ครั้งที่ 05/2561  มติที่ 125/2561 เมื่อวันที่ ๒๐ กุมภาพันธ์ ๒๕๖๑                 การเสนอแต่งตั้ง พระศรีรัตนมุนี ให้ดำรงตำแหน่ง เจ้าคณะจังหวัดพิษณุโลก  ได้รับตราตั้งพระบัญชาฯ วันที่ 2 พฤษภาคม 2561 ) วัดพระศรีรัตนมหาธาตุ ตำบลในเมือง อำเภอเมือง จังหวัดพิษณุโลก
(3) พระครูศรีสุธรรมาภรณ์ (ยงยุทธิ์ ป.ธ.6) รองเจ้าคณะจังหวัดพิษณุโลก รูปที่ 1  วัดมะขามเตี้ย ตำบลหัวรอ อำเภอเมือง จังหวัดพิษณุโลก ]
(4) พระรัตนโมลี (ไพรินทร์) รองเจ้าคณะจังหวัดพิษณุโลก รูปที่ 2   วัดพระศรีรัตนมหาธาตุ ตำบลในเมือง อำเภอเมือง จังหวัดพิษณุโลก  ในการประชุมมหาเถรสมาคม ครั้งที่ ๑/๒๕๖๒ เมื่อวันที่ ๑๐ มกราคม ๒๕๖๒ เลขาธิการ มหาเถรสมาคมเสนอว่า พระวิสุทธิวงศาจารย์ เจ้าคณะใหญ่หนเหนือ ได้มีลิขิต ที่ จญ.น. ๔/๒๕๖๒ ลงวันที่ ๙ มกราคม ๒๕๖๒
สถานีรถไฟชิมบาชิ
สถานีรถไฟชิมบาชิ เป็นสถานีรถไฟในเขตมินาโตะ กรุงโตเกียว สามารถเดินไปย่านกินซะราว 10 นาทีจากสถานีนี้ ให้บริการรถไฟฟ้าสามระบบคือ JR ตะวันออก, โตเกียวเมโทร และ รถไฟใต้ดินโทเอ
แม่น้ำเทนเนสซี
แม่น้ำเทนเนสซี (Tennessee River) เป็นสาขาของแม่น้ำโอไฮโอที่ใหญ่ที่สุด มีความยาวราว 652 mi และตั้งอยู่ทางทิศตะวันออกเฉียงใต้ของสหรัฐอเมริกา ในเทนเนสซีแวลเลย์ เดิมเป็นที่รู้จักในชื่อ แม่น้ำเชอโรคี (Cherokee) เหตุเพราะมีชาวเชอโรคีจำนวนมากอาศัยอยู่ริมฝั่งแม่น้ำ โดยเฉพาะอย่างยิ่งบริเวณเทนเนสซีตะวันออก และแอลาบามาเหนือ ชื่อในปัจจุบันมาจากหมู่บ้านของชาวเชอโรคีที่ชื่อ Tanasi
ไขมันเนย
ไขมันเนย (butterfat) หรือ ไขมันนม (milkfat) เป็นไขมัน ซึ่งอยู่ในรูปของอนุภาคเม็ดไขมัน (fat globule) แขวนลอยอยู่ในน้ำนม ในสภาพอิมัลชัน (emulsion) ปริมาณไขมันนมแปรผันตามชนิดของสัตว์ เช่น น้ำนมโค มีระดับไขมัน 33-47 กรัมต่อลิตร
ฮีโรส์ออฟนิวเอิร์ธ
ฮีโรส์ออฟนิวเอิร์ธ (Heroes of Newerth) หรือย่อเป็น ฮอน (HoN) เป็นเกมแนว Multiplayer Online Battle Arena (MOBA) พัฒนาโดยค่าย S2 Games ปัจจุบันพัฒนาโดย Frostburn Studio เล่นได้ทั้งบนระบบปฏิบัติการไมโครซอฟท์ วินโดวส์, แมคโอเอส และลีนุกซ์ เกมนี้มีรูปลักษณ์คล้ายกับเกมดีเฟนซ์ออฟดิแอนเชียนส์ ฮอนเป็นเกม แอคชั่นวางแผนเกมแรกของ S2 Games ถูกปล่อยออกมาเมื่อ 12 พฤษภาคม พ.ศ. 2553 และปล่อยมาให้เล่นฟรีเมื่อ29 กรกฎาคม พ.ศ. 2554 ตั้งแต่วันที่ 5 พฤษภาคม 2558 ตัวเกมได้เปลี่ยนผู้พัฒนาจากค่าย S2 Games เป็น Frostburn Studios
ล่าสุด เพจ Heroes of Newearth ได้ประกาศยุติการให้บริการ ตั้งแต่วันที่ 20 มิถุนายน 2565 เป็นต้นไป
การพัฒนา
ในเดือนตุลาคม พ.ศ. 2552 นักออกแบบเกม Alan ได้บอกว่าเกมส์นี้จะใช้เวลาพัฒนา 34 เดือน โดยพัฒนาระบบใน 13 เดือนแรก และอีก 21 เดือนใช้ในการพัฒนาส่วนที่เหลือ คือ แผนที่ ตัวละคร กราฟิกต่างๆ อุปกรณ์จะมีการปรับสมดุล ของตัวละครและอุปกรณ์ต่าง ๆ ในทุก ๆ แพทซ์ ตัวละครหลายๆตัวในฮีโรส์ออฟนิวเอิร์ธ มีลักษณะคล้ายฮีโร่ในเกมดีเฟนซ์ออฟดิแอนเชียนส์ แต่มีข้อแตกต่าง คือ มีการบันทึกสถิติของผู้เล่น ในขณะเล่นสามารถสื่อสารกันได้ด้วยเสียง หน้าจอการเลือกตัว สามารถกลับเข้ามาเล่นได้อีกแม้อินเทอร์เน็ตจะหลุดไปชั่วขณะหนึ่ง การปรับสมดุลของผู้เล่นทั้งสองทีม มีบทลงโทษสำหรับผู้เล่นที่ออกจากการเล่นก่อนที่เกมจะจบ มีรายละเอียดของความสามารถของตัวละครแต่ละตัวและมีการพัฒนาสม่ำเสมอ สามารถเข้าชมการเล่นของเพื่อนได้มีการบันทึกรายชื่อเพื่อน
ฮีโรส์ออฟนิวเอิร์ธได้เปิดให้ทดลองเล่นเมื่อ 24 เมษายน 2552 จนถึง 12 พฤษภาคม 2553 ในช่วงเวลานี้มีผู้สมัครเข้าร่วมทดลองถึง 3,000,000 คน S2 Games ใช้เฟซบุ๊กและการบอกเล่าปากต่อปาก ทำให้ผู้คนรู้จักเกมนี้
แบ็กสแลช
แบ็กสแลช (\) (backslash) เป็นเครื่องหมายการพิมพ์ที่ใช้มากในคอมพิวเตอร์ ลักษณะเป็นภาพสะท้อน ของเครื่องหมายทับ(หรือแสลช)ธรรมดา (/) เครื่องหมายนี้อยู่ที่ ในยูนิโคดและแอสกี
ประวัติ
บ็อบ เบเมอร์ ได้เพิ่มอักขระ \ ลงใน ASCII ในวันที่ 18 กันยายน 1961, โดยมีสาเหตุจากการศึกษาความถี่ของตัวอักษร การเพิ่มเครื่องหมาย \ มีจุดประสงค์โดยเฉพาะให้ตัวดำเนินการบูลีน ALGOL ∧ (และ) กับ ∨ (หรือ) สามารถประกอบจากสัญลักษณ์ที่มีใน ASCII เป็น /\ กับ \/ ตามลำดับ ตัวดำเนินการทั้งสองนี้รวมอยู่ในภาษาซีรุ่นแรกที่มาพร้อมกับรับบปฏิบัติการ Unix V6 Unix V7 และปัจจุบัน BSD 2.11
การใช้งาน
ในภาษาโปรแกรมหลายภาษา เช่น ซี เพิร์ล พีเอชพี ไพทอน และในภาษาสคริปต์ยูนิกซ์ ใช้แบ็กสแลชเป็นอักขระหลีก (escape character) เพื่อระบุว่าให้ปฎิบัติกับอักขระที่ตามมาเป็นพิเศษ (ถ้าปกติอักขระตัวนั้นไม่มีความหมายพิเศษ) หรือเป็นปกติ (ถ้าอักขระตัวนั้นมีความหมายพิเศ) ตัวอย่างเช่นภายในสตริงภาษาซี ลำดับ\n จะให้ค่าเป็นอักขระขึ้นบรรทัดใหม่ แทนที่จะเป็นตัวอักษร 'n' ตรง ๆ และลำดับ \" หมายถึงเครื่องหมายคำพูดคู่ตรง ๆ แทนที่จะเป็นความหมายพิเศษของเครื่องหมายคำพูดคู่ซึ่งใช้ลงท้ายสตริง ในทำนองเดียวกัน ภาษาของนิพจน์ปรกติ (regular expression) ต่าง ๆ ใช้เครื่องหมายนี้เปลี่ยนระหว่างอักขระตามตัวอักษรกับอักขระควบคุม (metacharacter)  จากลักษณะการใช้งานนี้ ลำดับแบ็กสแลชคู่ \\  จะหมายถึงอักขระแบ็กสแลชตามตัวอักษรปกติ